મોક્ષ નગરી કાશીમાં દર વર્ષે લાખોની સંખ્યામાં પ્રવાસીઓ આવે છે. વિદેશથી બનારસ આવતા કેટલાક સહેલાણીઓને અહીંયાના ઘાટ પસંદ આવે છે તો કેટલાક અહીંયાની સંસ્કૃતિમાં ઓતપ્રોત થઈ જાય છે. ઘણા તો એવા છે જે અહીંયા જ સ્થાયી થઈ જાય છે. આર્જેન્ટિનાથી આવેલી બે બહેનોએ અહીંયા પોતાની આગવી ઓળખ ઉભી કરી છે. આ બંને બહેનોએ અનેક મહિલાઓને જીવનનો નવો દ્રષ્ટિકોણ પૂરો પાડ્યો છે. જેસૂમેલ અને સાઈકલ નામની આ બે બહેનોએ અહીંની મહિલાઓના સુષ્ક જીવનમાં ખુશીઓના રંગો ભરી દીધા. તેમણે એક સમયે મંદિરોની બહાર, ચાર રસ્તે, સ્ટેશનો પર ભીખ માગીને જીવન પસાર કરનારા પરિવારોનું જીવનધોરણ બદલવાનો નવો રસ્તો આપ્યો છે. તેમના કારણે આ પરિવારો આજે બે ટંકનું ભોજન મેળવવા સક્ષમ બન્યા છે. આ બધું જ શક્ય બન્યું સરકારી યોજનાઓના કારણે નહીં પણ આર્જેન્ટિનાની આ બે બહેનોના કારણે.